Ndị Naijiria nọ na Vietnam

Ndị Naịjirịa nọ na Vietnam bụkarị ndị si Naịjirịa bịara biri ebe ahụ maka azụmahịa ma ọ bụ ebumnobi akụ na ụba. Ha bụ akụkụ nke ọgbọ ọhụrụ ndị Naijiria na-apụ n’ala ha na-aga mba ndị na-abụghị ebe ha na-aga mgbe niile, dị ka  Etiopia, Ghana, na Mozambique kama ebe a na-ahọrọkarị dịka Libya, United Kingdom, ma ọ bụ United States. Ha na-akọ ihe kpatara ha ji apụ n’ala ha dịka ọnọdụ akụ na ụba dara ogbenye, gụnyere enweghị ọkụ na nchekwa ọha, bụ isi ihe na-akpali ha ịpụ n’obodo ha.

 Ahịa na Ọrụ 
Ọtụtụ ndị Afrịka, gụnyere ndị Naịjirịa, na-azụ ahịa uwe n’ụlọ ahịa ha dị na mpaghara Tân Phú, Ho Chi Minh City. A kwenyere na ndị ọzọ bịara mba ahụ n’ihi nkwekọrịta egwuregwu bọọlụ e nyere ha site n’ọtụtụ ndị otu Vietnam n’afọ 2006 na 2007, ma e mesịrị dochie ha na ndị Brazil, kwụsịziekwa nkwekọrịta ha. Ụgwọ ọrụ na mba ahụ dị ala, dị ihe dị ka dollar America $200 kwa ọnwa, ọbụlagodi maka onye gụsịrị kọleji, nke pụtara na ọtụtụ n'ime ndị mbịarambịa na-enwe nsogbu inweta ndụ bara uru.

 Ụmepụta ọha 
"N’afọ 2009, n’usoro ndụmọdụ ndị ọrụ mbata Vietnam nyere, ndị Naịjirịa bi na Vietnam hiwere otu a kpọrọ Nigerian Union in Vietnam ka ha nwee ike ijikwa onwe ha, melite aha ọma ndị Naịjirịa n’etiti ndị obodo, ma bụrụkwa ndị nnọchi anya ziri ezi maka ndị Naịjirịa na-eme azụmahịa n’ụzọ iwu kwadoro n’ihu ndị ọchịchị.

 Ntụaka 

 Njikọ mpụga